
PLAN DE AFACERI – MAGAZIN DE PIESE AUTO + SERVICE AUTO

 Firma

Denumirea firmei: ALP Auto SRL
Forma de organizare: Societate cu Răspundere Limitată
Adresa sediului social: Craiova, jud. Dolj, Strada X, nr. 99
Numele complet al reprezentantului legal/ administratorilor și asociaților, cote de participare deținute: 
· Administrator: Alex X (studii superioare în domeniul tehnic) – 55% 
· Asociat: Bogdan X (studii superioare în domeniul economic) – 45%
Obiect de activitate:
· Comerț cu piese și accesorii pentru autovehicule – cod CAEN 4532
· Întreținerea și repararea autovehiculelor – cod CAEN 4520
	Amplasamentul va fi în orașul Craiova, județul Dolj. Pentru desfășurarea activităților, în prima fază, este necesar un spațiu de aproximativ 45m2-50m2, compartimentat astfel: 
	- spațiu de minim 4mx5m pentru desfășurarea activității de service
	- spațiu de aproximativ 4mx6m pentru desfășurarea activității magazinului
	A fost identificat un astfel de spațiu, situat într-o zonă a orașului cunoscută pentru activități comerciale, cu un cost estimat  de închiriere de 3 euro/m2. Clădirea are o înălțime de 3,5 m și oferă posibilitatea unei extinderi în lateral.




	Echipamente ce se vor achiziționa:
· Pentru magazin:
-	rafturi
-	vitrine
-	laptop
-	casa de marcat
· Pentru service:
-	elevator
-	trusă de scule profesională
-	set cu pistol pneumatic
-	truse de chei
-	seturi de imbusuri
-	compresor aer
-	aparat de încărcare cu freon
-	tester diagnoză profesional
-	tester portabil OBD II 
-	laptop
	Viziunea noastră este definită de următoarele repere:
• 	societate comercială competitivă în domeniul său de activitate, cu vizibilitate și o imagine bună pe piață
• 	societate profitabilă
• 	societate corectă care își respectă și își ajută clienții, oferind servicii de înaltă calitate și, la nevoie, consiliere pentru diverse situații
• 	societate cu resurse umane bine pregătite profesional, bine salarizate, atașate de principiile de lucru și modul de satisfacere a cerințelor clienților
• 	societate competentă și flexibilă bazată pe colaborarea dintre manager și personal
•	societate precupată de protecția mediului și a spațiului înconjurător 
	Misiunea noastră este de a oferi componente și servicii auto de înaltă calitate la un preț corect și de a răspunde rapid dorințelor clienților și de a le oferi posibilitatea realizării pe loc a intervențiilor de service cele mai frecvente prin amplasarea lângă magazinul de piese auto a unității service.
Investiția
	Piața auto națională a cunoscut în ultimul timp o evoluție importantă, indicele de motorizare crescând de la an la an odată cu transformarea automobilului personal într-o necesitate pentru desfășurarea activităților zilnice dar și cu dezvoltarea parcurilor auto ale firmelor și societăților comerciale. Această dinamică a industriei vânzării de autovehicule (plus toate industriile conexe) s-a datorat unei stabilități economice care a dus la atingerea unui nivel de trai mai ridicat decât în perioadele anterioare pentru o parte însemnată a populației țării, creându-se premisele achiziționării de automobile personale (în special în mediul urban), și la dezvoltarea unei varietăți de servicii care implică mobilitatea prin intermediul autovehiculelor. Situația actuală este însă de natură să genereze o instabilitate economică și chiar o recesiune financiară ce va avea cu siguranță impact asupra industriei auto. Cel mai ușor de anticipat efect este scăderea achiziției de automobile noi din cauza prețului care va ieși din zona accesibilității pentru potențialii cumpărători. Pe de altă parte, cumpărarea de autovehicule second hand va avea, în cel mai rău, caz o curbă descendentă semnificativ mai lină. Acest fapt înseamnă că service-urile și magazinele de piese auto vor avea mai puțin de suferit și vor putea susține o activitate profitabilă în continuare.
	Anticipând că, după o perioadă scurtă de stagnare, va urma un trend ascendent al activității unităților de service și magazinelor de piese auto și ținând cont de importanța orașului Craiova ca principal centru economic al regiunii Oltenia, am  luat decizia de a investí în acest domeniu și de a deschide un magazin de piese auto precum și un service auxiliar în care să se poată desfășura activități de mentenanță și reparații obișnuite.
	Obiective 
	Principalele obiective sunt următoarele:
•	Deservirea populației orașului Craiova cu piese și servicii auto de bună calitate
•	Câștigarea respectului comunității locale
•	Realizarea unei colaborări bazate pe principii de corectitudine și avantaj reciproc cu distribuitorii de piese auto
•	Achiziția de echipamente moderne de bună calitate
•	Realizarea unui profit de cel puțin 25000 RON anul viitor
•	Diversificarea treptată operațiilor de service astfel încât, după 2 ani de zile, să se efectueze și reparații mai complexe 
•	Fidelizarea a cel puțin jumătate dintre clienți după 2 ani de funcționare
•	Creșterea profitului cu cel puțin 20% de la an la an în primii 3 ani începând cu anul viitor
•	Crearea unui magazin online de produse
•	Extinderea afacerii prin adăugarea unei vulcanizări auto începând cu al treilea an de funcționare
•	Creșterea numărului de angajați de la 2 la 3 ca urmare a extinderii preconizate la obiectivul anterior
	Activități
	Activitățile pe care le va realiza firma vor contribui la integrarea acesteia la mediul economic al zonei și la asigurarea unor produse și servicii foarte solicitate de către cetățeni.
	Principala activitate a firmei va fi comercializarea de piese și produse utilizate în industria auto. Vom oferi o gamă largă de produse pornind de la ulei de motor, filtre, antigel sau lichid de parbriz până la accesorii și produse de curățat și de la baterii și becuri până la rulmenți, coliere, garnituri, bujii și kituri pentru diferite sisteme ale automobilului
	Serviciile service pe care dorim să le asigurăm în prima fază a proiectului se referă la verificare, diagnoză, schimbat elemente consumabile, încărcare cu freon și operații de reparații mai simple. Lista acestora din urmă va fi realizată în urma evaluării și angajării unui mecanic și a discuțiilor cu acesta.
	Rezultate
	Prin implementarea proiectului, se vor obține următoarele rezultate:
-	angajarea unui număr de 2 salariați cu normă întreagă, urmată de creșterea numărului acestuia la odată cu extinderea afacerii prin adăugarea unei vulcanizări
-	achiziționarea echipamentelor necesare pentru desfășurarea activității de service
-	contribuție la creșterea activității economice a zonei
-	oferirea clienților magazinului de servicii de înlocuire și montare piese pe loc
	Indicatori 
-	2 locuri de muncă create de la începutul proiectului care vor fi menținute pe toată durata acestuia
-	crearea a celui de-al 3-lea loc de muncă din al 3-lea an de funcționare
-	investirea principalei tranșe de grant în deschiderea și susținerea afacerii în perioada de început
	Indicatori 
-	2 locuri de muncă create de la începutul proiectului care vor fi menținute pe toată durata acestuia
-	crearea a celui de-al 3-lea loc de muncă din al 3-lea an de funcționare
-	investirea principalei tranșe de grant în deschiderea și susținerea afacerii în perioada de început

Managementul resurselor umane
	Obținerea avantajului competitiv poate fi asigurat printr-un management solid al resurselor umane, o abordare strategică în administrarea relațiilor de muncă în vederea utilizării constante a capacității angajaților. Aceasta presupune adoptarea unui set specific de politici, valori și obiective strategice declarate.
	În vederea elaborării politicii de resurse umane a firmei, punctul de pornire este reprezentat de  valorile pe care societatea le promovează prin intermediul resurselor umane.

	Politica de resurse umane are în vedere următoarele aspecte:
-	creșterea continuă a nivelului de competențe profesionale ale angajaților
-	stimularea activităților inovative a muncii realizate de aceștia;
-	corectitudine în ceea ce priveşte activitățile prestate precum și în relaţia angajat - angajator;
-	asigurarea egalității de șanse a angajaților;
-	constituirea unei culturi organizaționale proprii, bazate pe valorile firmei;
-	repartiția echilibrată a personalului în vederea realizării activităților propuse;
	Dintre obiectivele urmărite se amintesc:
1. 	Dezvoltarea unui proces optim de proiectare a posturilor, prin:
- adecvarea posturilor prevăzute cu strategia organizației;
- asigurarea unei succesiuni și a unei continuități în muncă;
- asigurarea unei acoperiri complete a sarcinilor care conduc la realizarea obiectivelor stabilite
2. 	Eficientizarea activității resurselor umane, prin:
- integrarea rapidă a noilor angajați;
- încurajarea participării active a angajaților la deciziile conducerii, fiind în același timp stimulată și productivitatea muncii;
- repartizarea unor sarcini concrete, potrivite și echilibrate cantitativ;
- elaborarea unui plan de stimulare prin salarizare destinat să încurajeze realizări eficiente la costuri reduse;
- elaborarea unui sistem de stimulare nefinanciară;
- creșterea continuă a competitivității cât și a standardelor de performanță din interiorul firmei prin elaborarea unor programe de perfecționare și dezvoltare a personalului, adecvate obiectivelor firmei;
- orientarea activității angajaților către calitate și inovare;
- introducerea unui sistem de evaluare a performanțelor activităților întreprinse de angajați.
3. 	Formarea continuă a personalului, prin:
- realizarea unei metodologii de formare și perfecționare în activitatea specifică
- realizarea unor evaluări periodice ale angajaților;
- politică de mobilitate internă flexibilă, stimulativă a personalului (promovare, reconversie);
- identificarea unor mecanisme eficiente pentru consultarea și comunicarea cu personalul;
- valorificarea potențialului fiecărui angajat, indiferent de vârsta sau de experiența anterioară.
4. 	Stimularea participării angajaților firmei în activități de marketing și inovare, prin:
- asigurarea condițiilor necesare realizării ideilor constructive venite din partea salariaților, prin: atragerea know-how-ului necesar; achiziționarea și menținerea în folosință a unor echipamente cu o calitate ridicată și de ultimă generație, în conformitate cu standardele existente în ceea ce privește utilitatea cât și protecția mediului;
 - asigurarea unei scheme de bonificații clar definită și stimulativă.
         Managementul resurselor umane cuprinde acele activități prin care se optimizează performanța oamenilor dintr-o organizație, precum și relațiile dintre aceștia.  Dat fiind specificul de activitate, necesarul de resurse umane este corelat cu planul de dezvoltare al fabricii.
	Recrutare şi selecţie
	În procesul de recrutare şi selecţie singurul criteriu este cel al competenţei în realizarea atribuţiilor la termen şi la nivelul calitativ impus pentru îndeplinirea obiectivelor organizaţiei. Acesta măsoară cunoştinţele şi abilităţile dovedite prin susţinerea unei probe practice şi interviu. Procedura de recrutare şi selecţie protejează împotriva discriminărilor de orice natură.
	Formare şi dezvoltare
	Dezvoltarea compenţelor angajaţilor este rezultatul unei colaborări continue şi active.  În cadrul firmei vor fi organizate sesiuni de formare şi specializare profesională, în cadrul cărora vor fi dezbătute idei pentru îmbunătăţirea continuă a tehnologiei şi strategiilor adoptate, pe baza rezultatelor obţinute, atât în cadrul locului de muncă, cât şi prin participare individuală.

	Managementul performanţei
	Are ca scop motivarea angajaţilor în vederea contribuirii lor la atingerea obiectivelor companiei, îmbunătăţirea performanţelor şi schimbul de experienţă pentru o mai bună funcţionare a unităţii. Obiectivele sunt alese de comun acord pe baza compartimentelor din care fac parte angajaţii, a competenţelor acestora şi a atribuţiilor din fişa postului. În urma evaluării perfomanţelor individuale ale salariaţilor se poate stabili includerea acestora în planul de formare, promovare sau acordarea de bonusuri.
	Calificări.  Responsabilități
	Personalul care va derula activitatea firmei în urma implementării proiectului va fi compus din:
	Funcție
	Calificare
	Salariu (net)
	Responsabilități

	Administrator
	Studii superioare
	2500 RON
	· Stabilește obiectivele de dezvoltare ale firmei
· Monitorizează piața și identifică tendințele de dezvoltare
· Urmărește aprovizionarea cu produse
· Planifică  vânzările și încasările 
· Gestionează pagina web
· Asigură managementul firmei
· Asigură respectarea normelor interne de funcționare de către personalul din subordine
· Asigură rețeaua de relații necesară dezvoltării activității fabricii
· Evaluează potențialul furnizorilor și al clienților
· Stabilește posibile căi de colaborare
· Dezvoltă relații pozitive cu personalul firmei în vederea motivării și a creșterii gradului de implicare în activitatea desfășurată
· Dezvoltă relații pozitive cu persoane-cheie în vederea promovării firmei
· Asigură o bună imagine a firmei pe piață


	Agent vânzări
	Studii medii
	2000 RON
	· Recepționează mărfurile conform facturilor și sesizează în scris neregulile constatate
· Aranjează produsele pe rafturi, fără deteriorarea acestora
· Marchează cu prețuri produsele din magazin , conform catalogului
· Realizează activitatea de vânzare propriu-zisă a produselor și încasează banii
· Împachetează produsele pe care le vinde clienților, dacă este necesar
· Confirmă cantitativ comandă clientului pentru facturare
· Confirmă cantitativ comandă clientului pentru facturare
· Manipulează marfă
· Prezintă oferta firmei la potențialii clienți
· Alături de mecanic, realizează devizul pentru eve ntuale intervenții service
· Eliberează tuturor clienților bonuri de casă

	Mecanic auto
	Studii medii
	2000 RON
	· Stabilește diagnosticul și identifică piesele ce trebuie înlocuite
· Realizează reparațiile (lista acestora va fi definitivată în urma unei analize făcute de administrator raportat la resursa umană și tehnologică disponibile)
· Prezintă clientului pieselor deteriorate
· Întocmește documentele necesare pentru evidențierea intervențiilor efectuare
· Verifică și semnează devizul
· Răspunde pentru calitatea lucrărilor efectuate
· Întreține ordinea și curățenia în incinta service-ului
· În măsura în care nu are încărcare, ajută la manipularea mărfurilor din magazinul de piese și la alte activități solicitate de către managementul firmei



Piața
	Piața abordată este aceea a componentelor auto și a realizării de reparații auto. Aceasta este bine reprezentată la nivelul orașului Craiova iar dezvoltarea unei afaceri noi ar putea întâmpina probleme din cauza concurenței. Cu toate acestea, cererea de piese și servicii auto este una foarte mare și oferă posibilitatea unei afaceri reușite. Atunci când piața de desfacere este una foarte vastă, există posibilitatea ca mai multe întreprinderi din același domeniu să funcționeze cu succes. 
	În arealul din proximitatea locației noastre, au fost identificare mai multe magazine de piese auto, vulcanizări și câteva service-uri fiecare cu specific propriu. Amplasarea sediului societății într-o astfel de zonă poate fi privită din două perspective: pe de o parte, existența unei concurențe deja cunoscute poate avea ca efect imposibilitatea atragerii unui număr mare de clienți, însă pe de altă parte, faptul că zona respectivă este cunoscută ca una cu multe magazine auto și afaceri din domeniu atrage un flux mare de clienți din tot orașul, care se vor împărți la toate societățile comerciale din zonă în funcție de necesități. 
	Avantajul pe care îl avem în fața concurenței este că, spre deosebire de marea majoritate dintre afacerile din zonă, focusate doar pe comercializare de piese auto sau doar pe reparații, compania noastră oferă ambele servicii.
	Pentru ca firma noastră să pătrundă rapid pe piață și să se dezvolte cu succes, produsele comercializate și serviciile oferite trebuie să fie la cele mai înalte standarde. În momentul în care vom oferi seriozitate, calitate și prețuri accesibile, atunci ne vom face un nume și vom atrage din ce în ce mai mulți clienți. Aceștia pot fi persoane fizice din orașul Craiova sau societăți comerciale din regiunea Oltenia. Prin relațiile avute de oameni implicați în proiect și politica de promovare ale cărei baze deja au fost stabilite, anticipăm că, din momentul deschiderii propriu-zise a afacerii, va trece puțin timp până la realizarea de parteneriate și colaborări cu firme din zonă, ai căror reprezentanți cunosc intențiile noastre și deja și-au manifestat disponibilitatea.
	A fost de asemenea luat în considerare și aspectul aprovizionării cu piese și realizarea stocurilor aferente. Piața auto nu duce lipsă de piese și materiale și deja au fost stabilite niște contacte cu potențiali furnizori și se tatonează posibilitatea unei colaborări mai strânse cu o parte din aceștia, astfel încât să maximizăm eficiența procesului de aprovizionare.
	Strategia de piață
	Se va pregăti o campanie de informare a clienților privind noua societate creată, avantajele concrete ale acesteia, toate împreună cu întreaga paletă de produse comercializate și servicii oferite. 
	Obiectivele de marketing urmarite sunt:
-	informarea clienților asupra produselor și serviciilor 
-	maximizarea cotei de piață și a profitului
-	reducerea cheltuielilor 
-	identificarea unor noi furnizori pentru piese
	Poziționarea pe piață a produselor /serviciilor
	Prețurile practicate pentru produsele și serviciile firmei, vor fi corelate  cu cele ale concurenților de pe piață, iar ca referință vor fi luate firmele care au ofertă similară , prețuri medii și calitate medie.
	Strategia de prețuri va fi de tipul  ,,de penetrare”, deoarece firma va porni de la  un preț mic al pieselor precum și oferte avantajoase pentru clienții care cumpără și apoi apelează și la operațiuni de service. Astfel vor fi încurajați clienții să cumpere produsele noastre și apoi să utilizeze serviciile de service, ceea ce va duce la creșterea vânzărilor și procentului de piață. Firma va beneficia de economii la scară, încă de la început. Un preț mic poate descuraja concurența să investească în dezvoltarea unor servicii concurente dacă nivelul costurilor va fi ridicat. Se va incepe chiar cu vânzarea cu o marjă de profit foarte mică iar prețurile mici vor trebui însoțite de promovare.

	Caracteristici de diferențiere
-	prețuri mai mici decât concurența
-	oferirea clienților a unui serviciu de tip 2 în 1, prin cumpărarea pieselor de schimb la un preț bun urmată de montarea acestora în aceeași unitate, salvându-le acestora timp și bani
-	flexibilitate în satisfacerea cerintelor clienților
-	asistență oferită permanent clienților
	Politica de produs
-	asigurarea unui raport preţ-calitate superior, favorabil în raport cu serviciile şi produsele competitoare
-	stabilirea unor acorduri preferenţiale cu clienţii şi partenerii care contractează, sau favorizează contractarea unui număr mare de produse
-	creşterea cantităţii de piese şi a variaţiei de intervenții service oferite care asigură o marjă ridicată a profitului şi care influenţează în mod pozitiv rentabilitatea totală
	Politica de preț
	Unul din punctele cheie ale strategiei de marketing este cel al poziţionării produsului şi al construcţiei de preţuri. La stabilirea prețurilor se are în vedere:
-	cererea manifestată pe piaţă, acţiunile şi nivelul concurenţei
-	prețul pe care îl putem obține de la furnizori
-	prețul pe care clientul este dispus să îl accepte
-	calitatea serviciilor
-	estimarea costurilor
-	așteptările clienților existenți și potențiali
	Obiectivul fundamental al strategiei de preţ a întreprinderii este obţinerea rentabilităţii, respectiv asigurarea recuperării costurilor şi realizarea unei marje de profit rezonabile.
Planul operațional
	Spaţiile de derulare a activităţilor de productie
	Amplasamentul va fi în orașul Craiova, județul Dolj. Pentru desfășurarea activităților, în prima fază, este necesar un spațiu de aproximativ 45m2-50m2, compartimentat astfel: 
-	spațiu de minim 4mx5m pentru desfășurarea activității de service
-	spațiu de aproximativ 4mx6m pentru desfășurarea activității magazinului
	A fost identificat un astfel de spațiu, situat într-o zonă a orașului cunoscută pentru activități comerciale, cu un cost estimat  de închiriere de 3 euro/m2. Clădirea are o înălțime de 3,5 m și oferă posibilitatea unei mici extinderi în lateral.	
	Echipamentele în derularea afacerii
	Echipamentele ce vor fi achiziționate pentru realizarea investiției sunt de moderne și de înaltă calitate.
	Listă echipamente
1.	Elevator auto hidraulic
Preț – 6000 RON
	Caracteristici tehnice:
-	2 coloane
-	brațe simetrice
-	suporți reglabili și tampoane cauciuc
-	capacitate de ridicare – 4 tone
-	trecerea între coloane – 2510 mm
-	înălțime elevator – 2860 mm
-	lățime elevator – 3410 mm
-	înălțime de ridicare – 1850 mm


2.	Aparat de încărcat freon
Preț – 1700 Euro
	Caracteristici tehnice:
-	freon R134a
-	afișaj LCD 124 caractere
-	butelie 14 kg
-	compresor 3/8CP-14cmc
-	pompă vacuum 120 l/min
-	2 recipiente ulei
-	injectare ulei cu electrovalvă
3.	Compresor de aer
Preț – 600 Euro
	Caracteristici tehnice:
-	GIS AF014
-	2,2 kw 220V-1Ph
-	debit 320 l/min. la 10 bar
-	2 pistoane, 1 etaj pe roți
4.	Trusă de scule profesională
Preț – 500 RON
	Caracteristici:
-	216 bucăți
-	tip cheie – combinată, cu clichet, tubulară
-	material – crom –vanadiu



5.	Soluție completă diagnoză tester+laptop+soft reparații
Preț – 2500 RON
	Conține:
-	tester profesional
-	laptop i5, 4GB RAM
-	catalog reparații
6.	Pistol pneumatic
Preț – 1000 RON
	Caracteristici tehnice:
-	Cuplu maxim strângere 949 Nm
-	6500 rot/min
-	Presiunea max. de aer comprimat: 6,2 Bar
-	Consum de aer comprimat
-	124 l/min
-	Racord de aer 1/4"
-	Diametrul maxim strângere M18
-	Carcasă din oțel
-	Greutate: 2,8 kg
7.	Dulap mobil de scule
Preț – 1000 RON
	Caracteristici:
-	6 sertare culisante pe rulmenți
-	sistem centralizat de închidere
-	mânere ergonomice
-	masă netă – 40 kg

8.	Rafturi metalice pentru magazinul de piese
Preț: 1400 RON
9.	Trusă de chei
10.	Set imbusuri
11.	Laptop pentru magazinul de piese
Produsul/serviciul

	Produsul/serviciul ce face obiectul investiţiei propuse în proiect
	Principalele produse pe care intenționăm să le comercializăm sunt:
-	ulei de motor
-	filtre
-	ulei transmisie
-	vaselină
-	ulei hidraulic
-	apă distilată
-	antigel
-	lichid frână
-	lichid parbriz
-	baterii auto
-	becuri
-	produse de întreținere și curățare
-	accesorii, huse, covorașe
-	capace de roți, lanțuri
-	coliere, racorduri, conectori, garnituri, bucși, simeringuri, burduf planetară
-	scuturi auto
-	ștergătoare
-	rulmenți
-	kituri ambreiaj
-	kituri direcție
-	kit transmisie
-	sisteme de frânare cu etrier și discuri de frână
-	telescoape
-	arcuri suspensie
-	bujii
-	injectoare
-	vopseluri auto
	Serviciile service pe care dorim să le realizăm cuprind:
-	verificare automobil
-	diagnoză auto
-	schimbare ulei și filtre
-	schimbare bujii
-	schimbare antigel
-	schimbare becuri
-	schimbare amortizoare
-	reparații simple 
-	încărcare climă cu freon
	Produse/ servicii viitoare
	Așa cum am prezentat și anterior, am planificat și o dezvoltare a afacerii prin alăturarea unei vulcanizări, fapt ce duce la o lărgire a magazinului prin adăugarea anvelopelor la lista de produse comercializate. De asemenea, în funcție de cerințele clienților și pentru a ne crește aria de cunoaștere intenționăm o extindere a serviciilor de service oferite, luând în calcul și posibilitatea angajării încă unui tehnician service.
Strategia de marketing
	
	Marketingul joacă un rol vital în investițiile de succes, iar elementul cheie al unui plan de marketing bun este cunoașterea nevoilor, dorințelor și așteptărilor clienților. O politică reușită de marketing poate fi cheia către îndeplinirea obiectivelor societății iar eforturile celor implicați trebuie să se integreze într-o abordare bine pusă la punct. 
  
	Strategia de marketing cea mai potrivită a fi aplicată în cazul firmei   va avea următoarele caracteristici: de creștere, diferențiată, adaptivă, cu exigență ridicată, de tip ofensiv , care va presupune:
-	schimbarea politicii de prețuri prin adaptare
-	găsirea de clienți noi 
-	extinderea serviciilor oferite în funcție de așteptările clienților
-	fidelizarea clienților prin oferte, promoții și consiliere
	Publicitate și relații și clienții
	Toate practicile de marketing și vânzările se concentrează pe păstrarea clienților dar şi lărgirea portofoliului de clienţi. Scopul este acela de a dezvolta relaţii pe termen lung cu clienţii. În mod inevitabil, apare încă din prima zi nevoie de a concura cu produse și servicii similare: în acest context, relațiile construite pe parcurs ajută la păstrarea companiei pe piață. Impactul produselor și serviciilor asupra potențialilor clienți vor fi evaluate în mod continuu,
astfel încât să poată adapta portofoliul și calitatea acestora, de identificare a necesităţilor şi oportunităţilor de dezvoltare și de evaluare a calității furnizorilor. Această evaluare va fi realizată continuu cu ajutorul marketingului și a instrumentelor corepunzătoare.
	În relaţiile cu clienţii, se va urmări pe de o parte interesul pentru activitatea și profitul firmei, iar pe de altă parte, interesul pentru client focalizat pe grija de a creea un climat de încredere. 
	Mijloacele de comunicaţie care vor fi utilizate pentru promovarea firmei şi implicit a produselor sunt:
-	materiale publicitare : pliante și mape
-	cărți de vizită
-	anunțuri
	Reclame
	Scopul reclamei este de a face ca mesajul să ajungă la clienți. Reclama pe care o vom face pentru promovarea produselor oferite de firmă, va fi realizată având în vedere trei obiective: informează, convinge și întărește:
-	informează clienții potențiali despre firmă și produse, făcându-i conștienți de existența acestora
-	convinge clienții asupra beneficiilor aduse de produsele și serviciile oferite și le transmite de ce ar trebui să le contracteze pe acestea și nu pe altele, creând dorința de a cumpăra piesele și apela la serviciile oferite de firma noastră
-	întărește atitudinile pozitive ale clienților existenți în legătură cu firma
-	reduce eventualele temeri ale clienților cu privire la prețurilor și calitatea produselor și a serviciilor oferite
	Canalele de publicitate uzuale ce vor fi utilizate sunt: internetul, comunicările şi publicaţiile din mediul ştiinţific, scrisorile, informările directe către clienţi existenți sau către cei vizaţi pentru viitoare colaborări.
	Principalele acţiuni vizate pentru promovare sunt:
-	realizarea unei pagini web a magazinului
-	participare la târguri internaționale și naționale
-	parteneriate cu instituțiile de învățământ
-	dezvoltarea parteneriatelor cu furnizori și clienți
-	participare la expoziții și conferințe
-	promovare directă la clienți
-	promovare prin mijloacele media










analiza și previziunea financiară 

Plan financiar pentru anul I
	Nr. crt.
	Denumirea capitolelor şi subcapitolelor
	Ajutor financiar nerambursabil
	Contributie proprie
	Total

	
	
	
	
	

	col. 1
	col. 2
	col. 3
	col. 4
	col. 5

	0
	Taxe pentru înființarea de întreprinderi
	0
	0
	0

	1
	Cheltuieli cu salariile personalului nou-angajat
	0
	0
	0

	1.1.
	Cheltuieli salariale
	 70.000
	 20.000
	90.000

	1.2.
	Onorarii/ venituri asimilate salariilor pentru experți proprii/ cooptați
	 
	 
	 

	1.3. 
	Contribuţii sociale aferente cheltuielilor salariale şi cheltuielilor asimilate acestora (contribuţii angajaţi şi CAM angajatori)
	 45.000
	 15.000
	60.000

	2
	Cheltuieli cu deplasarea personalului întreprinderilor nou-înfiinţate:
	0
	0
	0

	2.1.
	Cheltuieli pentru cazare
	 
	 
	0

	2.2.
	Cheltuieli cu diurna personalului propriu
	 
	 
	0

	2.3.
	Cheltuieli pt transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanța dintre locul de cazare şi locul delegării)
	 
	 
	0

	2.4.
	2.4 Taxe şi asigurări de călătorie și asigurări medicale aferente deplasării
	 
	 
	0

	3
	Cheltuieli aferente diverselor achiziţii de servicii specializate, pentru care beneficiarul ajutorului de minimis nu are expertiza necesară
	 
	 
	0

	4
	Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile, alte cheltuieli pentru investiţii necesare funcţionării întreprinderilor
	550.000
	50.000
	600.000

	5
	Cheltuieli cu închirierea de sedii (inclusiv depozite), spații pentru desfășurarea diverselor activițăți ale întreprinderii, echipamente, vehicule, diverse bunuri
	 0
	 3.000
	3.000

	6
	Cheltuieli de leasing fără achiziție (leasing operațional) aferente funcţionării întreprinderilor (rate de leasing operațional plătite de întreprindere pt: echipamente, vehicule, diverse bunuri mobile și imobile)
	 
	 
	0

	7
	Utilităţi aferente funcţionării întreprinderilor
	0
	 3.000
	3.000

	8
	 Servicii de administrare a clădirilor aferente funcţionării întreprinderilor
	 
	 
	0

	9
	Servicii de întreţinere şi reparare de echipamente şi mijloace de transport aferente funcţionării întreprinderilor
	 
	 
	0

	10
	Arhivare de documente aferente funcţionării întreprinderilor
	 
	 
	0

	11
	Cheltuieli financiare şi juridice (notariale) aferente funcţionării întreprinderilor
	 0
	 300
	 300

	12
	Conectare la reţele informatice aferente funcţionării întreprinderilor
	 
	 
	 

	13
	Cheltuieli de informare şi publicitate aferente funcţionării întreprinderilor
	 0
	 500
	 500

	14
	Alte cheltuieli aferente funcţionării întreprinderilor
	0
	0
	0

	14.1
	Prelucrare date
	 
	 
	0

	14.2
	Întreţinere, actualizare si dezvoltare aplicaţii informatice
	 
	 
	0

	14.3
	Achiziţionare de publicaţii, cărţi, reviste de specialitate relevante pentru operaţiune, în format tipărit şi/sau electronic
	 
	 
	0

	14.4
	Concesiuni, brevete, licenţe, mărci comerciale, drepturi si active similare
	 
	 
	0

	15
	Alte cheltuieli neeligibile
	 
	 
	0

	TOTAL GENERAL
	665.000
	91.800
	756. 800

	
Sursele de finanţare
	
	
	

	 
	 
	Valoare
	Calcul

	I.
	Valoarea totală a proiectului, din care:
	756. 800
	= I.a.+I.b.

	II.
	Contribuţia solicitantului
	91.800
	= I.b.

	III.
	Finanţare nerambursabilă solicitată**)
	665.000
	= I.a.



	Referitor la previziunile financiare, raportat la primul an calendaristic de funcționare, în scenariul de nivel mediu, cel mai plauzibil, este estimat un profit de cel puțin 25 000 RON. Începând cu al doilea an, odată cu stabilizarea firmei și a creșterii vizibilității pe piață, este prevăzută creșterea cifrei de afaceri cu 30-40% iar profitul este preconizat a crește cu 20% față de anul anterior în fiecare din primii 3 ani de activitate. Din al treilea an, este prevăzută extinderea afacerii, element ce va avea un efect considerabil cifrei de faceri și va consolida statutul performant al firmei pe piața serviciilor auto.
analiza swot

	Puncte tari 
•	existența unui plan de afaceri bine conturat
•	existența de resurse financiare suficiente facilitate de finanțarea nerambursabilă
•	cunoștințe bune în domeniu ale inițiatorului afacerii
•	urmărirea anterioară a pieții și comunicarea cu specialiști în domeniu
•	posibilitatea de achiziție a unor echipamente și unelte de calitate
•	identificarea spațiului ideal de desfășurare a activității și posibilitatea extinderii acestuia
•	existența unei rețele de cunoștințe din domeniu a inițiatorului afacerii și posibilitatea ca acestea să îl pună în contact cu diverși furnizori și parteneri
•	asocierea magazinului de piese cu o unitate service
	Puncte slabe
•	lipsa inițială a notorietății firmei
•	existența unei concurențe stabile pe piață
•	lipsa de experiență antreprenorială practică a inițiatorului afacerii
•	lipsa altor surse de finanțare sigure în afară de banii din proiect și finanțele inițiatorului afacerii

	Oportunități 
•	mediu favorabil realizării cu succes a afacerii datorită finanțării din fonduri europene
•	potențialul bun al pieței atacate
•	oferirea clienților a unui serviciu de tip 2 în 1, prin cumpărarea pieselor de schimb la un preț bun urmată de montarea acestora în aceeași unitate, salvându-le acestora timp și bani
•	șansa celor implicați de a evolua și de a se perfecționa odată cu creșterea afacerii
•	posibilitatea încheierii de acorduri cu furnizori și parteneri
•	capacitatea de extinde afacerea conformului planului prezentat
•	certitudinea importanței produselor comercializate pentru publicul-țintă 
	Constrângeri și riscuri 
•	subestimarea de către iniațor a efectelor crizei economice ce se prefigurează și existența unei recesiuni dure a pieței
•	neatingerea obiectivelor propuse din cauza posibilei crize menționate anterior
•	presiunea concurenței
•	evoluții economice de natură să cauzeze o creștere a prețurilor achizițiilor
•	lipsa acoperirii unor servicii necesare pentru evoluția afacerii așa cum este ea preconizată în proiect
•	apariția de noi competitori de piață
	Combaterea punctelor slabe și diminuarea riscurilor
[bookmark: _GoBack]	Pentru a combate punctele slabe și riscurile este nevoie de aplicarea unei strategii prudente și bazate pe calcularea corectă a cheltuielilor și pe lipsa speculațiilor și achizițiilor neproductive. Sunt realizate mai multe scenarii legate în principal de evoluția pieței, proiecțiile financiare fiind făcute pe scenariul cel mai plauzibil, dar activitatea și așteptările de profit pot fi adaptate și la scenariul cel mai dezavantajos. 
	Perioada de început în care firma trebuie să se afirme pe piață este crucială pentru atingerea obiectivelor iar creșterea vizibilității sale este esențială fapt pentru care trebuie întreprinse toate demersurile necesare pentru ca aceasta să aibă o evoluție rapidă. În acest sens, se va încerca stabilirea de contacte cu potențiali furnizori, clienți societăți comerciale și parteneri de afaceri pentru eventuale colaborări. Produsele și serviciile oferite vor trebui să fie de cea mai bună calitate iar căile de aprovizionare cu piesele cele mai căutate să fie foarte bine puse la punct. De asemenea, ținând cont de faptul că ideea de bază pe care vrem să o promovăm este că nu oferim doar produsul disponibil ci și intervenția service dorită, aceasta din urmă trebuie să se desfășoare foarte profesionist și cu rapiditate. În acest mod, și eventual adăugând oferte avantajoase care să creeze o legătură între cele două aspecte principale menționate anterior, se poate realiza o fidelizare masivă a clienților, fapt ce va aduce câștiguri semnificative pe termen mediu și lung. 
	Îndeplinirea acestor deziderate, corelată cu seriozitatea și dorința de perfecționare a tuturor celor implicați, poate reduce substanțial riscurile ce apar în mod inerent la deschiderea unei afaceri.

